
ส่วนที่ 1  
                                               บทนำ

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. 2548  และแก้ไขเพิ่มเติมถึงฉบับที่ 3 พ.ศ. 2561  ได้กำหนดให้องค์กรปกครองส่วนท้องถิ่นแสดงรายละเอียดแผนงาน/โครงการพัฒนา และกิจกรรมที่ดำเนินการจริงทั้งหมด ในพื้นที่องค์กรปกครองส่วนท้องถิ่น ประจำปีงบประมาณนั้น  เทศบาลตำบลหนองแก จึงได้จัดทำแผนดำเนินงาน   เพื่อแสดงถึงรายละเอียด แผนงานโครงการพัฒนา และกิจกรรมที่ดำเนินการจริงทั้งหมดในเทศบัญญัติงบประมาณประจำปีงบประมาณ พ.ศ. 2565 เพื่อให้การดำเนินการพัฒนาของเทศบาลตำบล    หนองแก เป็นไปตามแผนพัฒนาท้องถิ่น ที่วางไว้เพื่อให้มีการประสานงานและสามารถบูรณาการ       การทำงานกับหน่วยงาน ที่เกี่ยวข้อง และสามารถควบคุม ติดตาม ประเมินผลการดำเนินงาน        ของเทศบาลตำบลหนองแก เป็นไปอย่างเหมาะสม และมีประสิทธิภาพตามที่ระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548           แก้ไขเพิ่มเติมฉบับที่ 3 พ.ศ. 2561
วัตถุประสงค์ของการจัดทำแผนดำเนินงาน
       
1.  เพื่อเป็นแนวทางการดำเนินงานของเทศบาลตำบลหนองแก ในปีงบประมาณ 2565

2.  เพื่อแสดงถึงรายละเอียดแผนงาน/โครงการ/กิจกรรม เป้าหมาย งบประมาณ และระยะเวลาที่ชัดเจนที่จะดำเนินการ ในปีงบประมาณ 2565 

3.  เพื่อเป็นเอกสารในการมอบหมายหน้าที่รับผิดชอบของเจ้าหน้าที่เกี่ยวข้อง

4.  เพื่อเป็นเครื่องมือในการติดตามการดำเนินงานและประเมินผล

5.  เพื่อเป็นเครื่องมือในการติดตามแผนการใช้เงินงบประมาณที่ได้รับจัดสรรงบประมาณ
ขั้นตอนการจัดแผนดำเนินงาน

จากระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. 2548 และแก้ไขเพิ่มเติมถึงฉบับที่ 3 พ.ศ. 2561 ได้กำหนดให้องค์กรปกครองส่วนท้องถิ่นจัดทำแผนการดำเนินงาน โดยมีขั้นตอน ดังนี้

ขั้นตอนที่ 1  เก็บรวบรวมข้อมูล

คณะกรรมการสนับสนุนการจัดทำแผนพัฒนาเทศบาลตำบลหนองแก เก็บรวบรวมข้อมูล โครงการ/ กิจกรรม ที่มีการดำเนินงานจริงในพื้นที่เขตเทศบาลตำบลหนองแก และโครงการ/กิจกรรมที่หน่วยงานอื่นจะเข้ามาดำเนินการในพื้นที่  โดยข้อมูลดังกล่าวอาจตรวจสอบได้จากหน่วยงานในพื้นที่  และตรวจสอบจากแผนดำเนินงานจังหวัด/อำเภอหรือกิ่งอำเภอ แบบบูรณาการ

ขั้นตอนที่  2  การจัดทำร่างแผนดำเนินงาน


คณะกรรมการสนับสนุนการจัดทำแผนพัฒนาเทศบาลตำบลหนองแก จัดทำร่างแผนดำเนินงาน  โดยพิจารณาจัดหมวดหมู่ให้สอดคล้องกับยุทธศาสตร์ และแนวทางการพัฒนาของเทศบาลตำบลหนองแกกำหนดไว้ในแผนยุทธศาสตร์การพัฒนาของเทศบาลตำบลหนองแก 
ขั้นตอนที่  3  การประกาศแผนการดำเนินงาน
คณะกรรมการสนับสนุนการจัดทำแผนพัฒนาเทศบาลตำบลหนองแก จัดทำร่างแผนดำเนินงานเสนอคณะกรรมการพัฒนาเทศบาลตำบลหนองแก แล้วเสนอผู้บริหารเทศบาลตำบล  หนองแก ประกาศเป็นแผนดำเนินงาน เพื่อปิดประกาศโดยเปิดเผยให้สาธารณะชนได้ทราบและสามารถตรวจสอบได้
ประโยชน์ของแผนดำเนินงาน

การวางแผนที่ดีย่อมส่งผลให้เกิดประโยชน์  ดังนี้
1. บรรลุจุดมุ่งหมาย การวางแผนทุกครั้งจะมีจุดมุ่งหมายปลายทางเพื่อให้องค์กรบรรลุ
จุดมุ่งหมายที่กำหนดไว้ การกำหนดจุดมุ่งหมายจึงเป็นงานขั้นแรกของการวางแผน ถ้าจุดมุ่งหมายที่กำหนดมีความชัดเจนก็จะช่วยให้การบริหารและแผนมีทิศทางมุ่งตรงในยังจุดมุ่งหมายที่กำหนดไว้ได้อย่างสะดวกและเกิดผลดี
2. ประหยัด การวางแผนเกี่ยวข้องกับการใช้สติปัญญาเพื่อคิดวิธีการให้องค์กรบรรลุถึง
ประสิทธิภาพ เป็นการให้งานในฝ่ายต่าง ๆมีการประสานกันดี กิจกรรมที่ดำเนินมีความต่อเนื่อง  ก่อให้เกิดความมีระเบียบในงานต่าง ๆ ที่ทำ  ซึ่งสิ่งเหล่านี้เป็นการใช้ประโยชน์จากทรัพยากรต่างๆ อย่างคุ้มค่านับว่าเป็นการลดต้นทุนที่ดี ก่อให้เกิดการประหยัดองค์กร
3. ลดความไม่แน่นอน การวางแผนช่วยลดความไม่แน่นอนในอนาคตลง เพราะการ
วางแผนเป็นงานที่เกี่ยวข้องกับการคาดการณ์ในอนาคต การวางแผนที่มีประสิทธิภาพเป็นผลมาจากการวิเคราะห์พื้นฐานของข้อเท็จจริงที่ปรากฏขึ้นแล้วทำการคาดคะเนเหตุการณ์ในอนาคตและได้หาแนวทางพิจารณาป้องกันเหตุการณ์ที่เกิดขึ้นไว้แล้ว

4. เป็นเกณฑ์ในการควบคุม การวางแผนช่วยให้ผู้บริหารได้กำหนดหน้าที่การควบคุมขึ้น  ทั้งนี้เพราะการวางแผนและการควบคุมเป็นสิ่งที่แยกไม่ออก เป็นกิจการที่ดำเนินคู่กันอาศัยซึ่งกันและกัน  กล่าวคือถ้าไม่มีการวางแผนก็ไม่สามารถมีการควบคุม กล่าวไว้ว่าแผนกำหนดจุดมุ่งหมายและมาตรฐานการปฏิบัติงานในหน้าที่การควบคุม
5. ส่งเสริมให้เกิดนวัตกรรมการสร้าง การวางแผนเป็นพื้นฐานด้านการตัดสินใจ เป็นสิ่งที่ช่วยให้เกิดแนวความคิดใหม่ ๆความคิดสร้างสรรค์ทั้งนี้  เนื่องจากฝ่ายจัดการมีการวางแผนกันนั้นจะเป็นการระดมปัญญาของคณะทำงานด้านการวางแผนทำให้เกิดแนวความคิดใหม่ ๆ ความคิดสร้างสรรค์ นำมาใช้ประโยชน์แก่องค์กรและเป็นการสร้างทัศนคติการมองอนาคตระหว่างคณะบริหาร

6. พัฒนาแรงจูงใจ ระบบการวางแผนที่ดีจะเป็นการบ่งชี้ให้เห็นถึงความร่วมแรงร่วมใจในการทำงานของผู้บริหาร และยังเป็นการสร้างแรงจูงใจให้เกิดขึ้นในกลุ่มคนงานด้วยเพราะเขารู้อย่างชัดเจนว่าองค์กรคาดหวังอะไรจากเขาบ้าง การวางแผนยังเป็นเครื่องมือฝึกและพัฒนาแรงจูงใจที่ดีสำหรับผู้บริหารในอนาคต

7. พัฒนาการแข่งขัน การวางแผนที่มีประสิทธิภาพ ทำให้องค์กรมีการแข่งขันกันมากกว่าองค์กรที่ไม่มีการวางแผนหรือมีการวางแผนที่ขาดประสิทธิภาพ ทั้งนี้  เพราะการวางแผนจะเกี่ยวข้องกับการขยายขอบข่ายการทำงาน  เปลี่ยนแปลงวิธีการทำงาน ปรับปรุงวิธีการทำงาน  ปรับปรุงวิธีการต่าง ๆให้ทันต่อการเปลี่ยนแปลงที่จะเกิดขึ้นในอนาคต

8. ทำให้เกิดการประสานงานที่ดี  การวางแผนได้สร้างความมั่นใจในเรื่องเอกภาพที่จะบรรลุจุดมุ่งหมายขององค์กร ทำให้กิจกรรมต่างๆ ที่จัดวางไว้มุ่งไปที่จุดมุ่งหมายเดียวกันมีการจัดประสานงานในฝ่ายต่าง ๆ ขององค์กรเพื่อหลีกเลี่ยงความซับซ้อนในงานแต่ละฝ่ายขององค์กร

บันทึกรายงานการประชุม
คณะกรรมการสนับสนุนการจัดทำแผนพัฒนาท้องถิ่นเทศบาลตำบลหนองแก
เรื่อง การจัดทำร่างแผนดำเนินงานประจำปีงบประมาณ พ.ศ. 2564

วัน.......................ที่..............เดือน..............................พ.ศ. .....................
ณ ห้องประชุมสภา  สำนักงานเทศบาลตำบลหนองแก

